شارق ربانی

'"شارقؔ ربّانی'" کی ولادت30 جولائی، 1963ء کو نانپارہ میں ہوئی۔ آپ کے والد کا نام ٹھاکر عبد الّرب خاں صاحب اور والدہ کا نام محترمہ ملکہ ثریا صاحبہ تھا- ان کی تعلیم ایم۔ کام،ایم۔ اے(اردو) ہے۔ آپ کے آباء اجداد 1857ء کی غدر کے دوران ضلع بارہ بنکی سے نانپارہ آئے تھے۔ اور بعد میں ریاست نانپارہ میں اہم مقام حاصل کیا۔ شارق صاحب کے والد کو شعر و شاعری کا شوق تھا اور اردو فارسی و انگلش زبان پر عبور حاصل تھا ۔

 ابتدائی حالات 
شارق کی ابتدائی تعلیم گھر پر ہوئی پھر اسکول میں داخلہ لیا اور جنتا انٹر کالج نانپارہ سے ہائی اسکول کیا ،جنتا انٹر کالج نانپارہ میں ہی جناب ایاز بیگ ایمنؔ چغتائی جو اردو کے استاد ہونے کے ساتھ ایک اچھے شاعر بھی تھے، سے اردو کی تعلیم حاصل کی۔ سعادت انٹر کالج نانپارہ سے انٹرمیڈیٹ،حلیم مسلم کالج کانپور (کانپور یونیورسٹی) سے بی۔ کام، اودھ یونیورسٹی سے ایم۔ کام کا امتحان پاس کیا اور اتر پردیش فارسٹ کارپویشن(U.P.F.C) میں ملازم ہو گئے۔

 ادبی خدمات 
شارق کی ادبی زندگی کا آغاز ملازمت کے دوران ہوا۔ شارق نے پیلی بھیت میں قیام کے دوران روہیل کھنڈ یونیورسٹیبریلی سے ایم۔ اے۔ (اردو) کا امتحان پاس کیا اور غزلیں لکھنا شروع کیا اور جناب کریمیؔ الاحسانی ؔ مظفرنگر کی شاگردی حاصل کی۔
آپ کی غزلیں ملک کے تمام ادبی ،دینی رسالوں میں شائع ہونے لگیں اور ادبی حلقوں میں پسند کی جانے لگیں۔ شارق نظم اور غزل دونوں میں حاکمانہ قدرت رکھتے ہیں اور ان کی غزلیں جذبات اور حالات حاضرہ کی ترجمانی کرتی ہیں ان کی غزلوں میں سادگی اور پاکیزگی بھی نظر آتی ہے۔ شارق نے صرف غزلوں سے اپنے خیال کا اظہار نہیں کیا بلکہ نظم،حمد و نعت و منقبت،قطعات سے بھی اظہار کیا۔ شارق کی منقبتوں میں تصوف کا رنگ بھی ملتا ہے بزرگان دین و اولیا اللہ سے بے پناہ عشق کی جھلک بھی۔
 تصانیف 
شارق ربانی کی کئی کتابیں اب تک شائع ہو چکی ہیں
 شعری مجموعہ فکر و فن 
 ناول  گردش ایّام 
  ڈوبتے نغمات دیوان  غریب بہرائچی مطبوعہ مرتب شارقؔ ربانی
 اظہار وارثی پر کتاب  اظہار وارثی فن اور شخصیت  مطبوعہ 2017
تصغیر|عبد الطیف زرگر شوق نیپالی کے ہمراہ شارق ربانی

 ادبی خدمات اور اہم شخصیات سے رابطہ 
شارق ربّانی انجمن شاہکار اردو اتر پردیش کے بانی اور صدر ہیں۔ آپ کو اردو زبان اور ادب کی خدمت کے لیے اودھ شری اعزاز و ایمنؔ چغتائی ایوارڈ سے نوازا جا چکا ہے۔ شارق ربّانی بہرائچ اور نانپارہ کے ادبی حلقوں میں مقبولیت کے علاوہ نیپال کے ادبی حلقوں میں بھی ممتاز اہمیت رکھتے ہے۔ آپ جناب اظہار وارثی، شمیم اقبالؔ خاں، فیض بہرائچی، رئیسؔ صدیقی بہرائچی ،انقلاب اشرفیؔ نانپاروی ،حاجی عبد الطیف شوقؔ نیپالی محمد امین خیالیؔ نیپالی ،محمد یوسف عارفیؔ نیپالی، محمد مصطفیٰ احسن ؔ نیپالی اشفاق رسول ہاشمی سرور ؔنیپالی سے آپ کے گہرے تعلق ہیں ۔

 نمونہ کلام 

 حوالہ جات 

 شارق ؔربانی کے بارے میں ہندی روزنامہ ہندوستان کے بہرائچ میں شائع مظمون
 دبستان بہرائچ (مطبوعہ 2015)
 فکر و فن ( شارق ؔربانی)
 گردش ایّام ( شارق ؔربانی)
 بیرونی روابط 
 شارق ربانی ریختہ پر
 و فن ریختہ پر
 ریختہ پر گردس ایام
http://www.hamarighazal.com/shariqrabbani.html

 مزید دیکھے 

زمرہ:1963ء کی پیدائشیں
زمرہ:اتر پردیش کے شعرا
زمرہ:بقید حیات شخصیات
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء